《题义门胡氏华林书院》
宋代·吕文仲

簪裾几世住南昌，讲学旌闾曄日光。
旧里葛山同井邑，远方庐日出门墙。
康成业自诗书显，卜世家由孝弟彰。
二隐昔惭联懿分，同将姓字列东堂。

作者简介：（?—1007）歙州歙县人，字子臧。五代南唐进士。入宋，为少府监丞，预修《太平御览》、《太平广记》、《文苑英华》，改著作佐郎。副王佐使高丽，以善于应对称。真宗咸平中累迁知审刑院，授御史中丞。官至刑部侍郎、集贤院学士。有集。